钦定古今图书集成/方舆汇编/职方典/第1490卷 > 广南府山川考 通志
## 钦定古今图书集成/方舆汇编/职方典/第1490卷 > 广南府山川考 通志

牌头山　在府西北五里。峰峦起伏，其右小山连峙如盾，土民筑寨其上。

莲花山　在府东北二十里。五峰连起，诸小峰参差傍峙，形如莲花。

板郎山　、速部山　、木王山　，三山连峙，皆在府治西北。山各一泉，为西洋江源。

西洋江　在府南八十里。源出板郎、速部、木王三山，合流入田州，至粤之右江。

祛丕山　在城西，形如石狮。昔土人结屋避兵，名“狮头寨。”

花架山　：在城西北四十里。

玉泉山　：在城西北七十里，顶有飞泉如练，下有石池，甚清碧，流入西洋江。

者鹞山　，在城东南七十里。高可二百仞，怪石嵯峙，上有彝寨。

西宁山　，在城东北一百五十里。下多岩洞，蛮人潜匿其中，时出为患。

南木溪　：在城东三十里，源出花架山，其水常温。

南江溪　在城西。源出麻卯、僻令二山。流至州南，合南木溪东行至右洞，伏流十五里，复出，入于右江。